b'\n_START_ARTICLE_\nStomorska\n_START_SECTION_\nGeografija\n_START_PARAGRAPH_\nKraj le\xc5\xbei  na severovzhodni obali \xc5\xa0olte, jugozahodno od naselja Ne\xc4\x8dujam. Stomorska, ki le\xc5\xbei ob  istoimenskem zalivu je najstarej\xc5\xa1e naselje na otoku. Sedaj je Stomorska izrazito turisti\xc4\x8dno sredi\xc5\xa1\xc4\x8de. V naselju je mali pristan in avtokamp. Mali pristan, v katerem ob\xc4\x8dasno pristajajo tudi trajekti iz Splita, ima pri pomolu globino morja do 4 metre. Pristan je odprt severnim vetrovom, zato je ob burji morje v zalivu vzvalovano.\n_START_SECTION_\nGospodarstvo\n_START_PARAGRAPH_\nIz nekdaj izrazito pomorske dejavnosti (pomorski prevozi) se sedaj prebivalci ukvarjajo predvsem s turizmom; v kraju sta avtokamp in hotel \xc2\xbbOlint\xc2\xab\xc2\xa0in ribolovom ter ribogojni\xc5\xa1tvom.\n_START_SECTION_\nZgodovina\n_START_PARAGRAPH_\nRazvoj kraja se je pri\xc4\x8del v za\xc4\x8detku 17. stoletja. Nad naseljem na gri\xc4\x8du Vela stra\xc5\xbea_NEWLINE_stoji baro\xc4\x8dna cerkev Gospa od Stomorije (odnosno Gospe od Bori - Sv. Marije). Po imenu te cerkvice je kraj tudi dobil svoje ime.'